**Žiaci, dakujem vám za všetky úlohy, ktoré mi posielate. Som rada, že pracujete.**

**Tento týždeň preberieme učivo:**

**Vedenie elektrického prúdu v plynoch.**

**Elektrický prúd v plynoch je tvorený usmerneným pohybom voľných ionov / klladých aj záporných/ a elekronov.**

**Vzduch, ktorý je za normálnych podmienok izolant, sa stáva vodivým pri vysokých teplotách.**

**Príkladom je iskrový výboj – blesk.**

**Využitie vodivosti plynov je veľmi široké: osvetľovacie zariadenia, zváranie a pod.**

**Posielam vám poznámky, urobte si z nich stručný zápis dozošita.**

**Posielam aj prezentáciu na doplnenie informácií.**

**Vedenie elektrického prúdu v plynoch**

*Vieme: podmienkou prechodu elektrického prúdu látkou je prítomnosť voľne sa pohybujúcich častíc s elektrickým nábojom.*

V plynných látkach, ktoré vedú elektrický prúd sú týmito časticami katióny, anióny a voľné elektróny.

Vznik týchto častíc v plynnej látke sa nazýva **ionizácia plynu .**

Častice s nábojom vznikajú v plyne ako dôsledok neusporiadaného pohybu atómov a molekúl, ich vzájomných zrážok **hlavne pri zvýšení teploty plynnej látky.**

Existuje niekoľko druhov prechodu elektrického prúdu plynom:

* **Iskrový výboj, blesk**
* **Elektrický oblúk**
* **Elektrický výboj v zriedených plynoch**

**Iskrový výboj**

Najznámejším príkladom je **blesk.**

Vzniká ako elektrický výboj medzi :

* dvoma mrakmi
* medzi mrakom a zemou(jej budovami)

**Čísla o blesku:**

Teplota 20 000 °C – 35 000 °C

Dĺžka trvanie 0,001 s

Pred bleskom chránime budovy **bleskozvodom.**

*Aj „kopnutie“ pri dotyku kľučky, kamaráta, auta je malý iskrový výboj.*

**Elektrický oblúk**

* Vzniká medzi dvoma elektródami (napr. uhlíkové, kovové)
* Má vysokú teplotu
* Používa sa pri zváraní
* Vytvára oslnivé svetlo, ktoré môže spôsobiť poškodenie zraku

**Elektrický výboj v zriedených plynoch**

* Prebieha v trubiciach naplnených zriedeným plynom,
* ľudovo im hovoríme „neónky“, podľa plynu neón, ktorým boli plnené a žiarili na červeno.
* Používame ich ako žiarivky, podľa náplne svietia buď nabielo alebo nažlto.

**Guľový blesk – zaujímavosti**

* prírodný atmosférický jav, ktorý sa vyskytuje obvykle v búrkovom počasí
* informovali, že vzniká úderom blesku do pôdy, ktorá je bohatá na kremík

Domáca úloha: str.90/2a – napíš stručný referát , formát jedna strana malého zošita.

Termín:do 18.mája

Pri meilovej komunikácii zadaj svoje meno, priezvisko a triedu.

Ďakujem!

Novoveská